Badajoz

'S e baile meadhanach a tha ann am Badajoz (IPA: baðaˈxoθ, Estremeñu: Baajós). Tha e suidhichte anns a' Cheàrn Extremadura ann an àirde an iar na Spàinne. 'S e prìomh-bhaile na Roinne Badajoz a th' anns a' bhaile fhèin. Chaidh am baile a stèidheachadh ann an 875. Freumhan an ainm Tha luchd-rannsachaidh dhen bheachd gur ann à ﺑﻂﻠﻴﻮﺱ (batalyaws) ann an Arabais a tha an t-ainm. Bheireadh sin Áite Làidir no Daingneachadh dhuinn sa Ghàidhlig. A dh'aindeoin sin, tha teòiridh eile ann a chanas gur e dìreach an t-seann ainm Ròmanach Pax Augusta air arabachadh a th' ann am Badajoz le B air sàilleabh nach robh P anns a’ chànan aca: ‘S e Imala a tha air a’ phròiseas sin. Eachdraidh Mar a b' àbhaist san Spàinn, chuireadh ainm a’ bhaile air an roinn nuair a chaidh a stèidheachadh ann an 1833. Cruinn-eòlas A rèir figearan an Riaghaltais, 's e an Lùnastal a' mhìos as teotha agus 's e am Faoilleach a' mhìos as fhuaire ann am Badajoz. Cha thuit ach 447mm de dh'uisge air a' bhaile fad na bliadhna - 726mm nas lugha na Steòrnabhagh (1173mm) - leis gur e àite gu math tioram a th' ann. Bailtean co-cheangailte Blumenau Elvas Granada Nazaré Punta Umbría Santárem Iomraidhean Ceanglaichean a-mach Riaghaltas a' bhaile